CELEX: 32014D0389
Language: et
Date: 2014-06-23 00:00:00
Title: 2014/389/EL: Komisjoni rakendusotsus, 23. juuni 2014 , milles käsitletakse täiendavaid varasemaid lennunduse heitkoguseid ja täiendavaid lennunduse saastekvoote, et võtta arvesse Horvaatia ühinemist Euroopa Liiduga  EMPs kohaldatav tekst

24.6.2014   
            
            
               ET
            
            
               Euroopa Liidu Teataja
            
            
               L 183/135
            
         KOMISJONI RAKENDUSOTSUS,
   23. juuni 2014,
   milles käsitletakse täiendavaid varasemaid lennunduse heitkoguseid ja täiendavaid lennunduse saastekvoote, et võtta arvesse Horvaatia ühinemist Euroopa Liiduga
   (EMPs kohaldatav tekst)
   
      (2014/389/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Horvaatia ühinemisakti, (1) eriti selle V lisa jaotise 10 punkti I alapunkti 1 alapunkti a,
   ning arvestades järgmist:
   
               (1)
            
            
               Horvaatia ühinemisakti V lisa jaotise 10 punkti I alapunkti 1 alapunkti a alapunktis i, milles käsitletakse Horvaatia territooriumil asuva kahe lennuvälja vahel ning Horvaatia territooriumil asuva lennuvälja ja väljaspool Euroopa Majanduspiirkonda (EMP) asuva riigi lennuvälja vahel käitatavate kõikide lendude (edaspidi „täiendav lennutegevus”) lisamist saastekvootidega kauplemise süsteemi, on sätestatud, et erandina Euroopa Parlamendi ja nõukogu direktiivi 2003/87/EÜ (2) artikli 3c lõikest 2 algab kõnealuse direktiivi artikli 13 lõikes 1 osutatud ajavahemik algusega 1. jaanuar 2013 täiendava lennutegevuse puhul 1. jaanuaril 2014.
            
         
               (2)
            
            
               Horvaatia ühinemisakti V lisa jaotise 10 punkti I alapunkti 1 alapunkti a alapunktis ii on sätestatud, et erandina direktiivi 2003/87/EÜ artikli 3c lõikest 4 teeb komisjon samas sättes osutatud menetluse kohaselt otsuse täiendava lennutegevuse varasemate lennunduse heitkoguste kohta kuue kuu jooksul pärast ühinemiskuupäeva.
            
         
               (3)
            
            
               Õhusõiduki käitajatele eraldatavate saastekvootide üldkogus määratakse varasemate lennunduse heitkoguste osakaaluna protsentides. Direktiivi 2003/87/EÜ artikli 3 punktis s on varasemad lennunduse heitkogused määratud kui 2004., 2005. ja 2006. kalendriaastal kõnealuse direktiivi I lisas nimetatud lennutegevuses osalenud õhusõidukite tekitatud heitkoguste aasta keskmine. Vastavalt direktiivi 2003/87/EÜ artikli 3c lõikele 2 tuleks õhusõiduki käitajatele eraldatavate lennunduse saastekvootide üldkogus arvutada kõnealuste varasemate heitkoguste keskmise põhjal.
            
         
               (4)
            
            
               Eurocontrol on toetanud komisjoni vastavalt direktiivi 2003/87/EÜ artiklile 18b täiendava lennutegevusega seotud varasemate lennunduse heitkoguste arvutamisel. Leiti, et parimad kättesaadavad andmed varasemate lennunduse heitkoguste arvutamiseks on lennuliiklust käsitlevad terviklikud andmed, mis on Eurocontroli andmebaasides ning saadud marsruudi navigatsioonitasude keskasutusest (Central Route Charges Office) ja lennuliikluse voogude juhtimise kesksest üksusest (Central Flow Management Unit). Kõnealused andmed sisaldavad iga konkreetse lennu tegeliku marsruudi pikkust. Heitkogused arvutati välja iga lennu kohta eraldi, kasutades lennunduse tekitatud saaste vähendamisel põhinevat 3. meetodit (Abatement of Nuisances Caused by Air Transport 3 methodology) ja selektiivsel ekvivalentsil põhinevat heitkoguste arvutamise meetodit (Calculation of Emissions by Selective Equivalence methodology). Kõnealust varasemate lennunduse heitkoguste arvutamiseks kasutatud lähenemisviisi tõhustati veelgi, kasutades tegelikku kütusetarbimist käsitlevaid andmeid, mille õhusõidukite käitajatest koosnev vabatahtlik valikrühm esitas tulemuste valideerimiseks.
            
         
               (5)
            
            
               2004. kalendriaastal oli direktiivi 2003/87/EÜ I lisas nimetatud lennutegevuses osalenud õhusõidukite aastane heitkogus täiendava lennutegevuse puhul arvutuste kohaselt 114 024 tonni CO2. Selliste õhusõidukite heitkogus 2005. kalendriaastal oli arvutuste kohaselt 126 827 tonni CO2 ja 2006. kalendriaastal 127 120 tonni CO2. Varasemad lennunduse heitkogused on 122 657 tonni CO2.
            
         
               (6)
            
            
               Horvaatia ühinemisakti V lisa jaotise 10 punkti I alapunkti 1 alapunkti a alapunktis viii on sätestatud, et erandina direktiivi 2003/87/EÜ artikli 3e lõikest 3 arvutatakse täiendava lennutegevuse puhul tasuta eraldatavate saastekvootide arv kõnealuse direktiivi artikli 3e lõike 3 punktis e täpsustatud võrdlusaluse korrutamisega Horvaatia ühinemisakti V lisa jaotise 10 punkti I alapunkti 1 alapunkti a alapunkti vi kohaselt komisjonile tehtud taotlustes esitatud tonnkilomeetrite andmete summaga.
            
         
               (7)
            
            
               Komisjon on analüüsinud Horvaatia poolt Horvaatia ühinemisakti V lisa jaotise 10 punkti I alapunkti 1 alapunkti a alapunkti vi kohaselt täiendava lennutegevuse kohta esitatud taotlusi ja EUROCONTROLi poolt täiendava lennutegevuse varasemate lennunduse heitkoguste määramiseks tehtud arvutusi ning jõudnud seisukohale, et direktiivi 2003/87/EÜ artikli 3e lõike 3 punktis e määratletud võrdlusaluse suhtes ei ole vaja kohaldada Horvaatia ühinemisakti V lisa jaotise 10 punkti I alapunkti 1 alapunkti a alapunktis viii sätestatud ühtset parandustegurit.
            
         
               (8)
            
            
               Vastavalt Horvaatia ühinemisakti V lisa jaotise 10 punkti I alapunkti 1 alapunkti a alapunktile iii ja erandina direktiivi 2003/87/EÜ artikli 3d lõikest 2 moodustab alates 1. jaanuarist 2014 enampakkumisele pandavate täiendavate lennutegevuste saastekvootide protsendimäär proportsionaalse osa nendest saastekvootidest, mis jäävad alles pärast tasuta eraldatavate saastekvootide arvu arvutamist vastavalt kõnealuse direktiivi artikli 3e lõike 3 punktile d ja erireservi pandavate saastekvootide arvutamist vastavalt kõnealuse direktiivi artiklile 3f.
            
         
               (9)
            
            
               Käesolevas otsuses sätestatud meetmeid on arutatud kliimamuutuste komitees,
            
         ON VASTU VÕTNUD KÄESOLEVA OTSUSE:
   Artikkel 1
   Täiendava lennutegevuse täiendavad varasemad lennunduse heitkogused on 122 657 tonni CO2.
   Artikkel 2
   Kogu ELis täiendava lennutegevuse jaoks igal aastal eraldatavate saastekvootide üldkogus ajavahemikul 1. jaanuar 2014 kuni 31. detsember 2020 on 116 524.
   Artikkel 3
   Täiendava lennutegevuse jaoks eraldatavate saastekvootide koguse arvutamisel direktiivi 2003/87/EÜ artikli 3e lõike 3 punktis e osutatud võrdlusaluse põhjal ümardatakse kõnealused kogused allapoole lähima terve saastekvoodini.
   Artikkel 4
   Kogu ELis täiendava lennutegevuse jaoks igal aastal tasuta eraldatavate saastekvootide üldkogus ajavahemikul 1. jaanuar 2014 kuni 31. detsember 2020 on 41 584.
   Artikkel 5
   Kogu ELis erireservi arvatavate täiendavate saastekvootide üldkogus on 3 495.
   Artikkel 6
   Kogu ELis enampakkumisel müüdavate täiendavate lennunduse saastekvootide iga-aastane kogus ajavahemikul 1. jaanuar 2014 kuni 31. detsember 2020 on 71 445.
   Artikkel 7
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 23. juuni 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 112, 24.4.2012, lk 6.
   
      (2)  Euroopa Parlamendi ja nõukogu direktiiv 2003/87/EÜ, 13. oktoober 2003, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32).